Document ID: 31999D0008

PRILOG
STATUT GOSPODARSKOG I FINANCIJSKOG ODBORA
Članak 1.
Gospodarski i financijski odbor obavlja zadatke opisane u članku 109. stavku c. točki 2. i 4. Ugovora o osnivanju Europske zajednice.
Članak 2.
Gospodarski i financijski odbor može, između ostalog:
-
dati savjet u postupku koji rezultira odlukama vezanim uz tečajni mehanizam u trećoj fazi ekonomske i monetarne unije (ERM II),
-
ne dovodeći u pitanje članak 151. Ugovora, pripremiti izvješća Vijeća o razvoju tečaja eura,
-
odrediti okvir unutar kojeg se može pripremiti i nastaviti dijalog između Vijeća i Europske središnje banke (ESB) na razini viših službenika iz ministarstava, nacionalnih središnjih banaka, Komisije i ESB-a.
Članak 3.
Članovi Odbora i zamjenici se trebaju u izvršavanju svojih dužnosti voditi općim interesima Zajednice.
Članak 4.
Mišljenja, izvještaji ili priopćenja usvajaju se većinom glasova, ako se traži glasovanje. Svaki član Odbora ima jedan glas. Međutim, kada se donosi savjet ili mišljenje o kojem Vijeće naknadno može donijeti odluku, članovi središnjih banaka i Komisije mogu u potpunosti sudjelovati u raspravama, ali ne mogu sudjelovati u glasovanju. Odbor također izvještava o mišljenju manjine ili protivnim mišljenjima izraženim tijekom rasprave.
Članak 5.
Odbor među svojim članovima bira predsjednika većinom glasova članova, na razdoblje od dvije godine. Mandat od dvije godine se može produžiti. Predsjednik se bira među članovima koji su viši službenici u nacionalnim upravama. Predsjednik delegira svoje glasačko pravo na svog zamjenika.
Članak 6.
U slučaju spriječenosti predsjednika da izvršava svoje dužnosti, predsjednika zamjenjuje potpredsjednik Odbora kojeg se bira prema istim pravilima.
Članak 7.
Osim ako Odbor odluči drukčije, zamjenici mogu prisustvovati sastancima Odbora. Zamjenici ne glasuju. Osim ako Odbor odluči drukčije, oni ne sudjeluju u raspravama.
Član koji ne može prisustvovati sastanku Odbora može delegirati svoje funkcije na jednog od zamjenika. On/ona ih također može delegirati drugom članu. Predsjednik i tajnik trebaju biti pismeno obaviješteni prije sastanka. U iznimnim okolnostima, predsjednik može prihvatiti druga rješenja.
Članak 8.
Odbor može povjeriti proučavanje posebnih pitanja svojim zamjenskim članovima, pododborima ili radnim tijelima. U tim slučajevima, predsjedanje preuzima član ili zamjenski član Odbora, kojeg je imenovao Odbor. Članovi Odbora, njihovi zamjenici, pododbori ili radne skupine mogu zatražiti pomoć stručnjaka.
Članak 9.
Odbor saziva predsjednik na vlastitu inicijativu ili na zahtjev Vijeća, Komisije ili na zahtjev najmanje dva člana Odbora.
Članak 10.
U pravilu, predsjednik predstavlja Odbor; osobito Odbor može ovlastiti predsjednika da izvješćuje o raspravama i iznese usmene komentare o mišljenjima i priopćenjima koje je pripremio Odbor. Predsjednik ima odgovornost održavati odnose Odbora s Europskim parlamentom.
Članak 11.
Postupci Odbora su povjerljivi. Isto se pravilo primjenjuje na postupke njegovih zamjenika, pododbora ili radnih tijela.
Članak 12.
Odboru pomaže tajništvo pod rukovodstvom tajnika. Tajnika i osoblje potrebno za tajništvo osigurava Komisija. Tajnika imenuje Komisija nakon savjetovanja s Odborom. Tajnik i njegovo osoblje postupaju prema uputama Odbora pri provođenju zaduženja za Odbor.
Troškovi Odbora bit će uključeni u procjene Komisije.
Članak 13.
Odbor sam donosi svoje postupovne aranžmane.
10/Sv. 001
HR
Službeni list Europske unije
56
31999D0008
L 005/71
SLUŽBENI LIST EUROPSKE UNIJE
31.12.1998.
ODLUKA VIJEĆA
od 31. prosinca 1998.
o donošenju Statuta Gospodarskog i financijskog odbora
(1999/8/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 153.,
uzimajući u obzir mišljenje Komisije,
budući da će se u skladu s člankom 109. stavkom c., točkom 2. Ugovora na početku treće faze osnovati Gospodarski i financijski odbor;
budući da je Vijeće 21. prosinca 1998. donijelo Odluku o sastavu Gospodarskog i financijskog odbora (1);
podsjećajući da je Europsko vijeće 16. lipnja 1997. donijelo rezoluciju o uspostavi mehanizma deviznih tečajeva u trećoj fazi ekonomske i monetarne unije (2);
podsjećajući da je Europsko vijeće 13. prosinca 1997. donijelo rezoluciju o koordinaciji ekonomske politike u trećoj fazi ekonomske i monetarne unije i o člancima 109. i 109. stavak b. Ugovora (3);
podsjećajući da je u tim rezolucijama predviđena određena uloga za Gospodarski i financijski odbor;
budući da bi stoga trebalo donijeti Statut Gospodarskog i financijskog odbora,
ODLUČILO JE:
Članak 1.
Ovime se donosi Statut Gospodarskog i financijskog odbora.
Tekst Statuta se navodi u Prilogu.
Članak 2.
Ova se Odluka objavljuje u Službenom listu Europskih zajednica.
Proizvodi učinke od 1. siječnja 1999.
Sastavljeno u Bruxellesu 31. prosinca 1998.

Labels: 2
11
15